Dobeles iela (Jelgava)
Šis raksts ir par ielu Jelgavā. Par citām jēdziena Dobeles iela nozīmēm skatīt nozīmju atdalīšanas lapu. Dobeles iela ir Jelgavas iela, kas sākas krustojumā ar Uzvaras ielu pie Jelgavas 3. sākumskolas un beidzas krustojumā ar Ganību un Mazā Dambja ielām, turpinoties kā Dobeles šoseja. Otrā pasaules kara laikā ielas apbūve tika daļēji iznīcināta, mūsdienās to veido gan pirmskara, gan Latvijas PSR laikā celtas ēkas.